Odense Adresse-Contoirs Efterretninger, 1847-10-22
Fra flere Beboere udenfor Frederiksbroen fremlagtes et Andragende om, at erholde Comsumtionsporten ved bemeldte Bro udflyttet længere Syd paa. Communalbestyrelsen besluttede at fremsende Andragendet med sin Anbefaling. - Betræffende den af Communen fordrede Erstatningssum for Afstaaelsen af Jord til den nye Fattiggaard i Vindegaden (see Borgerrepræs. Forhandl. 15 Januar d. A.) fremlagtes en Skrivelse fra Amts Fattigvæsens-Directionen. Communalbestyrelsen fandt ingen Anledning til, af de tidligere anførte Grunde, at fravige sit gjorte Forlangende. Den 26 Februar. Committeen til Liniens Regulering i Overgade ved den gamle Fattiggaards mulige Ombygning, forelagte Forsamlingen sin Betænkning i Sagen ledsaget med et Kort. Efterat denne Committeebetænkning var oplæst og af Repræs. billiget med det Tillæg: at den formeente det hensigtsmæssigt at forsøge Gaarden opraabt i 4 Dele, besluttede Repræs. ved saalydende Skrivelse: "Det af den ny Fattig gaards Opførselse forestaaende Salg af den gamle har fremkaldt vedfølgende Forslag af 4 huj. at Communen ved denne Leilighed skulde paasee Gadens fornødne Udvidelse og som har anlediget Forsamlingen til Sagens nærmere Drøftning at udnævne en Committee, hvis Arbeide i dens motiverede Forslag af 26 hujus med vedføiede Tegning samt Udskrivt af Bygge Commissionens Forhandlingsprotokol vi ligeledes have den Ære at fremsende. Ligesom nu Repræs. eenstemmig har billiget Committeens Betænkning hvad Gadens Udvidelse angaaer, saaledes skulle vi, hvis Magistraten tiltræder den samme Anskuelse, udbede os dens gode Medvirkning og videre Foranstaltning didhen, at Repræs. Ønske i denne Sag kunde blive opfyldt. Hvad den af Committeen foreslaaede Parcellering af Fattiggaarden angaaer, ved Opraabene under den forestaaende Auction, da er Repræs, ligeledes af den Formening: at det ligger i Communens Jnteresse at de forsøges, idet man derved opnaaer fuld Vished om, paa hvilken Maade Eiendommen, med størst Fordeel kan sælges og skulde Repræs. aff denne Betragtning indstille: at Eiendommen foruden at opraabes samlet, tillige forsøges solgt ved Opraab i fire forskjellige Deele. Sluttelig udbeder man sig den ærede Magistrats gode Medvirkning til, at Conditionerne hvorefter Fattiggaarden attraaes forauctioneret, forinden Salget kommer til Repræs. Eftersyn, at tilstille Magistraten Samme til videre Fremsendelse og Foranstaltning. - Repræs. overdrog til Formanden at bevilge Fyens Stifts landoeconomiske Selskab Tilladelse til, efter sammes Begjering, ved Møder at benytte den lille Raadhuussal. - Efter den i Fælledsmødet med Magistraten den 23 d. tagne Bestemmelse foretoges Valget af 3 af Repræs. Medlemmer til i Forening med 2 Medlemmer af Magistraten at danne den af Hr. Kammerraad Hillerup ønskede Committee, til i Forening med ham at ordne Linien af den nye Gade m.v. i dette Anliggende. Som Resultat af Valgforhandlingen blev dertil udnævnt Dhrr. Capitain Hansen, Brygger Hansen og Kjøbmand H. C. Nielsen. - Forsamlingen overdrog Bygningscommitteen at afklæde en Deel af det store Loft over Raadhuset til Opbevaringsted for Jnventarier samt at fremkomme med Forslag til Salg af de Gjenstande, hvorfor ingen Brug haves. (13 Medlemmer vare tilstede).